Islom Azad universiteti (Najafobod)
Islom Azad universiteti, Najafobod filiali (IAUN) (forscha:دانشگاه آزاد اسلامی واحد نجف‌آباد), shuningdek, Najafobod universiteti yoki Najafobod Azad universiteti nomi bilan ham tanilgan. U Erondagi Islom Azad universitetilar tizimining bir boʻlimidir. IAUN 1985-yil yanvar oyida yuqori ilmiy lavozimlar uchun zarur boʻlgan mutaxassislarni tayyorlash maqsadida tashkil etilgan. Bu universitet bakalavriat, magistratura va Ph. D. bosqichlarida 250 ta turli yoʻnalishlar boʻyicha 26 000 nafar talabalarga taʼlim beradigan koʻp yillik xizmati sifati bilan mashxur. U 73793 nafar bakalavr va 6,500 magistratura bitiruvchilarini, shu jumladan 1340 nafar fan nomzodi tayyorlashga muvaffaq boʻlgan. Ushbu universitetda kunduzgi, sirtqi yoʻnalishlar va adyunkt professorlarning umumiy soni 1500 dan ortiq. Yigirma besh yildan ortiq faoliya yuritib kelayotgan ushbu universitet hozirda Isfahon viloyatidagi eng koʻzga koʻringan markazlardan biri va Erondagi oliy taʼlimning eng taniqli markazlaridan biri boʻlib, turli sohalarda 20 yillik strategik asosda aniq va professional boshqaruvi bilan nom qozongan. Universitet tadqiqot, ilmiy, madaniy va taʼlim sohalarida koʻplab mahalliy va xorijiy eʼtiroflarga sazovor boʻlgan, ular orasida Ispaniyaning Madrid shahridagi BID xalqaro institutining QC100 standarti asosida sifat menejmenti oltin medali ham bor. Bu tanlovda 2013-yilda 118 davlat ovoz bergan. Ushbu universitet Islom Azad universitetining birinchi mustaqil filiali sifatida joriy etilgan va umumiy balli 5951,68 boʻlgan mustaqil keng qamrovli universitet sifatida alohida ajralib turadi. Times University Rankings maʼlumotlariga koʻra, universitet 2022-yilda Azad universitetlari orasida birinchi oʻrinni egallagan. Shuningdek, universitet global reytingda 501-600-oʻrinlarni egallagan.